Abu Ameenah Bilal Philips, an haifeshi a kasar Jamaika a shekara ta 1946, Shi babban malamin musulunci ne a kasar Kanada, sannan kuma marubuci ne na litattafan addinin musulunci da dama. Juma ma mallaki ne na jami'ar musulunci ta yanar gizo wato ISLAMIC ONLINE UNIVERSITY. Kuma yanzu haka yana zaune ne a kasar Qatar. Yana baiyana a tashar talabijin ta Peace TV, mai watsa shirye-shiryenta awanniawanni ashirin da hudu (24-hours) a rana, da kuma tashar talabijin ta Islamic satellite TV channel. Malam Philip ya ayyana kansa a matsayin dan Salafiya An haifi shehun malami Philips ne a garin Kingston, da ke a kasar Jamaica amma kuma ya taso ne a garin Toronto, da ke Ontario, a kasar Canada. Dr. Philips ya samu digirinsa ne na B.A a jami'ar Madina wato Islamic University of Medina sai kuma digirinsa na M.A. A fannin Aqidah daga jami'ar King Saud University a birnin Riyadh, na kasar Saudiyya. Sai kuma ya tafi jami'ar University of Wales, St. David's University College wacce a yanzu ake kira University of Wales, Trinity Saint David.